Ukajali

Ukajali (, ; ) ir upe Peru, Amazones labā satekupe. Pašas Ukajali garums ir 1600 km, bet kopā ar tās garākajām satekupēm Tambo un Apurimaku — 2670 km; tā tiek uzskatīta par Amazones garāko izteku. Hidroloģiskā ziņā par Amazones galveno sākumu uzskata tās kreiso satekupi Maranjonu.

Upe sākas Andu priekškalnēs pie Ukajali departamenta Atalajas pilsētas, satekot Tambo un Urubambas upēm. Plūst ziemeļrietumu un vēlāk ziemeļaustrumu virzienā pa plašu ieplaku, pie Nautas pilsētas saplūst ar Maranjonu, veidojot Amazoni. Upes kritums ir 0,08 m/km, platums — no 400 līdz 1200 m, daudz atteku un salu. Straumes ātrums ap 5—6 km/h. Lielākās pietekas ir Pačitea un Tapiče. Kuģojama visā garumā. Lielākās pilsētas krastos ir Pukaljpa un Rekena.

Upē mīt Amazones delfīns, Brazīlijas dižūdrs, Amazones lamantīns; upes lejtecē 1982. gadā ierīkots Pakajas-Samirijas nacionālais rezervāts. "Reserva Nacional Pacaya-Samiria". Ramsar Sites Information Service.

 Atsauces 

 Ārējās saites 

Kategorija:Peru upes
Kategorija:Amazones pietekas